Diari Oficial de la Generalitat Valenciana


Sumari del DOGV 5896, del 19-11-2008 (2008/13579)

ORDE de 14 de novembre de 2008, de la Conselleria d'Immigració i Ciutadania, per la qual s'establixen les bases i es convoquen les ajudes al retorn dels valencians a l'exterior per a l'exercici 2009.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5896

Data del DOGV
:   19-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13776


Data del document
:   14-11-2008

Organisme emissor
:   Conselleria d'Immigració i Ciutadania

Tipus de document
:   Ordre

Anàlisi jurídica

 Descriptors 

:   * migració de retorn
    * fill de migrant
    * suport econòmic
    * migració
    * ajuda pública

ORDE de 14 de novembre de 2008, de la Conselleria d'Immigració i Ciutadania, per la qual s'establixen les bases i es convoquen les ajudes al retorn dels valencians a l'exterior per a l'exercici 2009. [2008/13186]
L'Administració ha de dur a terme una actuació eficaç i eficient que la legitime davant dels ciutadans; ha de procurar ser receptiva a les exigències dels valencians, tant dels residents en la Comunitat Valenciana, com les d'aquells que residixen a l'exterior.
L'Estatut d'Autonomia de la Comunitat Valenciana, en la seua nova redacció, ha donat un pas més en el reconeixement de les comunitats de valencians assentades a l'exterior. La norma institucional bàsica de la Comunitat disposa que una llei de les Corts regularà l'abast i el contingut del reconeixement de la seua valencianitat.
L'objectiu de la Llei 11/2007, de 20 de març, de la Generalitat, de Comunitats de Valencians a l'Exterior, és per tant, fer complir el mandat estatutari, establir un marc legislatiu amb relació als valencians que es troben a l'exterior, fixar la forma de reconeixement de la seua valencianitat i atorgar-los una sèrie de drets, perquè es puguen exercir de forma efectiva el dret a participar, col·laborar i compartir la vida social i cultural del Poble Valencià.
És prioritari, per tant, per a la Generalitat, realitzar accions dirigides a la cobertura de les necessitats bàsiques dels seus ciutadans, amb l'objectiu d'evitar situacions de precarietat que pogueren desembocar en estats més greus de marginalitat i exclusió, aconseguint d'esta manera una societat més igualitària i cohesionada. I en el cas dels valencians que es troben fora del nostre territori, facilitar-los en la mesura que siga possible, el seu retorn i la reintegració en la Comunitat, tal com disposa l'article 4.2 de la Llei 11/2007.
Per això, fent ús de les competències assignades pel Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, del Decret 92/2007 de 6 de juliol, del Consell pel qual s'establix l'estructura orgànica bàsica de la Presidència i de les conselleries de la Generalitat i el Decret 101/2007, de 13 de juny, del Consell pel qual s'aprova el Reglament Orgànic i Funcional de la Conselleria d'Immigració i Ciutadania, i l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana,
ORDENE
Primer. Convocatòria
Convocar les ajudes destinades als valencians residents a l'exterior per a l'exercici 2009, per a sufragar els gastos extraordinaris derivats del fet del retorn, finançat a càrrec de la línia de subvenció T7319000, inclosa en el programa 112.90 «Participació, ciutadania i xarxes socials», per un import global màxim de 10.000 euros.
Les ajudes convocades per mitjà de la present convocatòria no necessiten notificació a la Comissió Europea per no reunir els requisits de l'article 87 del TCE segons el Decret 147/2007, de 7 de setembre, ja que s'atorga a socis dels CEVEX, per a finançar el viatge de retorn a la Comunitat Valenciana, per la qual cosa no suposa cap avantatge econòmic, ni desenrotllament d'activitat econòmica en el mercat relacionada amb l'oferta de béns o de servicis. Per això no hi ha la possibilitat de falsejament de la competència.
Segon. Finançament
Segons disposa l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedient de gasto, l'eficàcia d'esta convocatòria queda condicionada a l'existència de crèdit adequat i suficient per a atendre les ajudes previstes en esta, en els pressupostos de l'exercici econòmic de l'any 2009. Mentre no existisca este crèdit no es dictarà cap resolució sobre les sol·licituds d'ajuda realitzades a l'empara d'esta orde.
Tercer. Bases
Aprovar les bases per les quals es regula la convocatòria d'ajudes al retorn dels valencians a l'exterior, models de sol·licitud i documents complementaris que s'inclouen en annexos a esta orde.
Contra esta orde, que posa fi a la via administrativa es pot interposar potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
València, 14 de novembre de 2008
El conseller d'Immigració i Ciutadania,
RAFAEL BLASCO CASTANY
ANNEX
Bases de la convocatòria
Primera. Objecte
La present convocatòria té com a objecte sufragar els gastos extraordinaris que puguen ocórrer del fet del retorn, que tendisquen a cobrir o atendre determinades necessitats econòmiques dels retornats valencians en situació de necessitat, així com dels familiars que convisquen i depenguen econòmicament d'ells.
Les ajudes convocades per mitjà de la present convocatòria no necessiten notificació a la Comissió Europea per no reunir els requisits de l'article 87 del TCE segons el Decret 147/2007, de 7 de setembre, en concret per no suposar avantatge econòmic, ja que les persones a qui van dirigides les ajudes no exercixen activitats econòmiques en què puguen oferir béns o servicis en el mercat. Per això no hi ha la possibilitat de falsejament de la competència.
Segona. Beneficiaris
Poden beneficiar-se del present programa d'ajudes:
1. Els associats als centres valencians a l'exterior que tinguen el seu lloc de residència a l'estranger i tornen a la Comunitat Valenciana.
2. També poden beneficiar-se els membres de la unitat familiar de les persones indicades en l'apartat anterior, sempre que el retorn a la Comunitat Valenciana es realitze conjuntament amb estos.
A l'efecte, s'entendrà per unitat familiar, la integrada pel sol·licitant i el seu cònjuge no separat legalment o de fet, així com els fills i parents per consanguinitat, afinitat o adopció fins al segon grau, sempre que convisquen i depenguen econòmicament del sol·licitant.
Tercera. Requisits
1. Ser soci d'un centre valencià a l'exterior amb anterioritat a l'1 de gener de 2009 i no tindre rendes o ingressos suficients, computant-se com a tals tot tipus de rendes, inclús les ajudes, públiques o privades, de naturalesa semblant a les previstes en esta orde.
2. Haver residit legalment a l'estranger un mínim de deu anys ininterromputs immediatament anteriors a la data de publicació de l'orde de convocatòria de les ajudes.
Quarta. Gastos subvencionables
Esta subvenció té com a objecte, per mitjà de la concessió d'una aportació econòmica, facilitar el retorn a la Comunitat Valenciana dels membres de les comunitats de valencians a l'exterior, subvencionant els gastos de transport ocasionats pel viatge de retorn.
Cinquena. Sol·licituds i termini de presentació
1. Les ajudes al retorn han de dirigir-les a la Direcció General de Ciutadania i Integració, de la Conselleria d'Immigració i Ciutadania, situada en la plaça Sant Nicolau núm. 2, CP 46438 València. També podrà presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
El termini de presentació de les sol·licituds serà des de la data de publicació de l'orde en el Diari Oficial de la Comunitat Valenciana fins al 31 de març de 2009.
2. No poden obtindre la condició de beneficiari les persones en qui concórrega alguna de les circumstàncies previstes en l'article 13.2 de la Llei 38/2003, de 17 de novembre, General de Subvencions. A l'efecte, la presentació de la sol·licitud d'ajuda comportarà l'autorització del sol·licitant perquè la Direcció General de Ciutadania i Integració obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social previstes en els articles 18 i 19 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions, i en este cas, el sol·licitant no ha d'aportar els corresponents certificats. No obstant això, el sol·licitant podrà denegar este consentiment, per mitjà de comunicació expressa i escrita en este sentit. En este supòsit, han d'aportar-se els corresponents certificats emesos per l'Agència Estatal d'Administració Tributària, la Conselleria d'Economia, Hisenda i Ocupació i la Tresoreria de la Seguretat Social, expressius d'estar al corrent en el compliment de les obligacions fiscals i amb la Seguretat Social.
No obstant això, de conformitat amb l'article 22 del Reial Decret 887/2006, de 21 de juliol, quan el beneficiari de la subvenció no estiga obligat a presentar estos documents o declaracions, el compliment d'estes obligacions s'acreditarà per mitjà de declaració responsable o per qualsevol dels mitjans establits en l'article 13.7 de la Llei General de Subvencions.
3. Quan l'import de les ajudes siga inferior a 1.803,04 euros, no serà necessari acreditar el compliment de les obligacions tributàries i amb la Seguretat Social, a què es referix l'apartat anterior.
Sisena. Documentació
1. La sol·licitud, formalitzada en el document 1 de l'annex II de la present orde, anirà acompanyada dels originals o còpies degudament compulsades dels documents següents:
a) DNI o passaport en vigor del sol·licitant.
b) Carnet de valencianitat del sol·licitant o certificat del secretari del Centre Valencià a l'Exterior en què es faça constar la condició de soci del centre del sol·licitant o la seua relació de parentiu amb un dels socis, a què fa referència la base 1ª.2 de la present orde.
c) Certificat del secretari del CEVEX en el qual es faça constar la data de la inscripció com a soci en el centre del sol·licitant.
d) Llibre de família del sol·licitant, si és el cas.
e) Declaració jurada del sol·licitant manifestant la seua voluntat de retornar i fixar la seua residència en la Comunitat Valenciana.
f) Declaració del president del CEVEX que el sol·licitant acredita una insuficiència de recursos econòmics per a fer front al viatge de retorn.
g) Fitxa de manteniment de tercers, segons el formulari que figura com a document 2 de l'annex II de la present orde, i que servirà per a acreditar la titularitat del compte bancari a través de la qual es desitja percebre la subvenció.
h) Certificat de residència fiscal emés per les autoritats competents del seu país de residència de conformitat amb el que establix l'article 22.5 del Reglament de la Llei General de Subvencions.
Setena. Esmena
En el cas que la sol·licitud presentada no reunisca els requisits i documents que s'assenyalen en la present orde, es requerirà al sol·licitant perquè, en el termini màxim i improrrogable de 30 dies, esmene la falta o acompanye els documents preceptius, indicant-se que si no ho fa se li considerarà desistit de la seua sol·licitud prèvia resolució a l'efecte, d'acord amb els articles 23 de la Llei 38/2003, de 17 de novembre, General de Subvencions i 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Huitena. Criteris d'adjudicació de les ajudes
L'adjudicació de les ajudes s'efectuarà, per als sol·licitants a què es fa referència en la base primera, d'acord amb els criteris i a la graduació que s'establix a continuació:
1. En funció dels ingressos:
- Sense cap tipus d'ingressos, 4 punts.
- Amb ingressos insuficients, que determinen la situació de necessitat, 2 punts.
2. En funció de l'existència de persones dependents a càrrec del sol·licitant: 2 punts per la primera persona a càrrec, i un punt més per cada persona a partir de la primera.
3. Estat de salut del sol·licitant o dels membres de la unitat familiar d'acord amb la necessitat de tractaments mèdics continuats degudament acreditats: 1 punt per persona. Si es necessita ajuda d'una tercera persona per a les activitats bàsiques de la vida diària: 2 punts per persona.
Novena. Tramitació i resolució de la convocatòria
1. La instrucció i l'ordenació del procediment, l'admissió i la valoració de les sol·licituds, així com la proposta de concessió de les ajudes convocades a través de la present orde, correspondrà a una comissió avaluadora integrada pel director o la directora general de Ciutadania i Integració que exercirà les funcions de president o presidenta, més dos vocals, un dels quals serà designat per este o esta, i un altre per la subsecretaria de la Conselleria d'Immigració i Ciutadania.
2. La comissió avaluadora ajustarà el seu funcionament a les normes contingudes en els articles 22 a 27 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
3. A fi de facilitar la valoració de les sol·licituds presentades, la Comissió Avaluadora podrà demanar dels sol·licitants la informació addicional que considere necessària. Així mateix, la Direcció General de Ciutadania i Integració, podrà efectuar d'ofici totes les actuacions que considere necessàries per a la determinació, el coneixement i la comprovació de les dades per raó de les quals s'ha de pronunciar la resolució.
4. El conseller d'Immigració i Ciutadania, en el termini de sis mesos comptadors des de l'endemà de la publicació de la present orde, dictarà una resolució sobre l'adjudicació de les ajudes convocades per mitjà d'esta, fixant expressament la quantia individual de cada beneficiari així com les sol·licituds que hagen sigut objecte d'exclusió per no ajustar-se a les bases de la present convocatòria.
5. La resolució d'adjudicació de la present convocatòria es publicarà en el Diari Oficial de la Comunitat Valenciana, a l'efecte assenyalat en l'apartat 6 de l'article 59 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
6. Transcorregut el termini màxim sense haver-se produït la publicació de la resolució d'adjudicació, han d'entendre's desestimades les sol·licituds formulades, de conformitat amb el que preveu l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Deu. Quantia de les ajudes i forma de pagament
La quantia de les ajudes es determinarà tenint en compte les sol·licituds presentades, les disponibilitats pressupostàries i els criteris de valoració.
El pagament de l'ajuda concedida es farà efectiu per mitjà de transferència, després de la comprovació de la documentació de la justificació del gasto objecte de la subvenció.
Onze. Recursos
1. La resolució d'adjudicació que es dicte per raó de la present convocatòria esgota la via administrativa i contra esta podrà interposar-se recurs potestatiu de reposició, en el termini d'un mes comptador des de l'endemà de la publicació.
2. Davant de la desestimació per silenci administratiu podrà interposar-se enfront de l'acte presumpte idèntic recurs, en el termini de tres mesos comptadors des que haguera finalitzat el termini per a dictar i publicar la resolució expressa que s'indica en la base novena, 4 de la present orde.
3. Tot això sense perjudici que, en ambdós supòsits, el sol·licitant puga interposar, directament, recurs contenciós administratiu en la forma, termini i condicions fixades en l'article 46 de la Llei 29/1998, de 13 de juliol, reguladora de la dita jurisdicció o qualsevol altre recurs que estime procedent.
Dotze. Justificació de la subvenció
1. Els justificants, aniran dirigits al director general de Ciutadania i Integració, i podran presentar-se fins al 25 de novembre de 2009, inclusivament, en la Conselleria d'Immigració i Ciutadania, a l'efecte de poder lliurar-se les quantitats corresponents
2. Per a efectuar el pagament els beneficiaris de la subvenció hauran d'ajustar-se als requisits i formes d'acreditacions establits en l'article 30 de la Llei 38/2003, de 17 de novembre, General de Subvencions i en tot cas hauran de presentar la documentació següent:
- Factures originals dels gastos realitzats degudament formalitzades d'acord amb el que establix el Reial Decret 1496/2003, de 28 de novembre, pel qual s'aprova el Reglament pel qual es regulen les obligacions de facturació, i es modifica el Reglament de l'Impost sobre el Valor Afegit. (BOE núm. 286, de 29 de novembre de 2003), o document que justifique el viatge de retorn.
- Declaració responsable firmada pel beneficiari, en la qual conste que no s'ha rebut subvenció o cap ajuda, procedent d'una altra Administració o ens públic, que cobrisca la part dels gastos que subvencione la Conselleria d'Immigració i Ciutadania per mitjà de la present orde i que ha complit en general totes les condicions i obligacions imposades per les presents bases reguladores, la Llei d'Hisenda Pública de la Generalitat Valenciana, la Llei General de Subvencions i la resta de normativa vigent que siga d'aplicació.
3. La no-presentació de la justificació del gasto en el termini fixat donarà lloc a la pèrdua de la subvenció i així mateix podran ser exclosos en les convocatòries d'anys successius, sense perjudici que se celebre, amb caràcter previ a qualsevol decisió, el tràmit d'audiència legalment establit.
Tretze. Obligacions dels beneficiaris
Els beneficiaris d'estes ajudes estaran subjectes a les obligacions derivades del contingut de les presents bases, de la resolució de concessió de la subvenció i, en general de la normativa vigent que se li aplique. En tot cas són obligacions de les persones beneficiades les establides en l'article 14 de la Llei 38/2003, de 17 de novembre, General de Subvencions.
Catorze. Revisió d'expedients
1. En els casos previstos en l'article 37 de la Llei General de Subvencions, els beneficiaris han de reintegrar la totalitat o part de la quantitat percebuda més els corresponents interessos de demora.
En estos casos s'incoarà l'oportú expedient que, amb audiència prèvia de l'interessat, serà resolt pel conseller d'Immigració i Ciutadania.
2. El falsejament o ocultació de dades i documents, que afecten substancialment a la concessió i el lliurament de fons públics, donarà lloc a l'exigència de responsabilitats tant en l'orde administratiu com en el jurisdiccional competent.
3. La Conselleria d'Immigració i Ciutadania es reserva el dret a realitzar quantes inspeccions i esbrinaments es consideren necessàries a fi de conformar la correcta execució de l'actuació subvencionada.
Quinze. Normativa aplicable
En tot el no previst en esta orde els emigrants retornats beneficiaris se sotmetran al que establix la Llei d'Hisenda Pública de la Generalitat Valenciana i la Llei de Pressupostos de la Generalitat per a l'exercici 2009, així com la Llei 38/2003, General de Subvencions, el Reial Decret 887/2006, de 21 de juliol, pel qual s'aprova el Reglament de la Llei General de Subvencions i la resta de normativa vigent que se li aplique.
ANNEXOS EN PDF
I. Sol·licitud d'ajudes.
II. Manteniment de tercers/Alta d'entitat de crèdit.